section_heading: Motivi
paragraph_text: Francusko proljeće 2013. i francuska inicijativa Gradonačelnici za djecu izravan su poticaj pokretanju Inicijative. Uključene udruge građana procijenile su kako je bolje ne čekati da Vlada iziđe s konkretnim prijedlozima zakona, koji su već u pripremi, pa onda reagirati jer bi u tom slučaju Vlada određivala dinamiku, vrijeme rasprave u Hrvatskom saboru (to bi moglo biti i vrijeme turističke sezone i godišnjih odmora), mogućnost hitne procedure itd. Procijenile su kako bi u tom slučaju reakcija organizacija civilnog društva vjerojatno bila zakašnjela i bilo bi ju moguće lakše pogrešno interpretirati, kao usmjerenu "protiv Vlade i homoseksualaca" umjesto "za brak i obitelj".